Жалба, подадена на 2 февруари 2021 г. от Laure Camerin срещу определението, постановено от Общия съд (седми състав) на 24 ноември 2020 г. по дело T-367/19, Camerin/Комисия
(Дело C-63/21 P)
Език на производството: френски
Страни
Жалбоподател: Laure Camerin (представител: M. Casado García-Hirschfeld, avocate)
Друга страна в производството: Европейска комисия
Искания на жалбоподателя
Да отмени определението на Общия съд, постановено на 24 ноември 2020 г. по дело T-367/19,
Да осъди Комисията да заплати изцяло съдебните разноски, включително разноските в производството пред Общия съд.
Основания и основни доводи
С жалбата се иска отмяна на обжалваното определение в частта, в която Общият съд е обявил, че липсват основания за произнасяне и, че жалбата за частична отмяна на решението на PMO от 17 април 2019 г. и за обезщетение за неимуществени вреди, претърпени поради допуснатите от PMO нарушения, които не позволяват на жалбоподателя да живее достойно, е недопустима.
В жалбата си жалбоподателката оспорва по-специално точки 50 — 52 и 54, точки 57 — 62 и 67, както и точки 73 — 74 от обжалваното определение.
В подкрепа на жалбата жалбоподателката изтъква едно единствено основание: изопачаване на фактите и очевидни грешки при преценката, довели до неточна правна мотивация.
____________